वाराणसी। आध्यात्मिक शिविर में हिस्सा लेने आईं दिल्ली के सिद्ध शक्ति मठ की अधिष्ठात्री ब्रह्मनारायणी मां सिद्ध शक्ति ने शुक्रवार को शिव प्रसाद गुप्त मंडलीय अस्पताल में तपस्वियों से मुलाकात की। गंगा प्रेमी भिक्षु का कृषकाय ढांचा देख वह द्रवित हो उठीं। साध्वियों और बाबा नागनाथ की दशा ने उन्हें झकझोर कर रख दिया। उन्होंने केंद्र सरकार की जमकर आलोचना की। कहा कि सात तपस्वियों की जान किसी भी वक्त जा सकती है, फिर भी सरकार चुप्पी साधे हुए है। उन्होंने 18 जून को दिल्ली कूच में शामिल होने का वादा किया।